הבסיס המשותף סן אנטוניו

הבסיס המשותף סן אנטוניו (באנגלית: Joint Base San Antonio; בראשי תיבות JBSA) הוא בסיס צבאי אמריקאי הממוקם בסן אנטוניו שבטקסס. הבסיס הוא אחד מ-12 הבסיסים המשותפים (Joint Bases) שנוצרו בעקבות רפורמת סגירת בסיסים וארגון מחדש של מחלקת ההגנה של ארצות הברית בעשור הראשון של המאה ה-21. הוא משמש את חיל האוויר של ארצות הברית, את צבא ארצות הברית, את צי ארצות הברית, חיל הנחתים של ארצות הברית, וכן גופים נוספים במחלקת ההגנה ובמחלקה לביטחון המולדת.

היסטוריה
הבסיס הוקם ב-2010 לאחר מיזוג בסיס פורט סם יוסטון של צבא ארצות הברית, בסיס חיל האוויר לקנלד ובסיס חיל האוויר רנדולף.

בסיס פורט סם יוסטון הוקם ב-1975 ושימש יחידות של הארמייה החמישית, הארמייה השישית ופיקוד כוחות הרפואה של הצבא. הוא נקרא על שם נשיא רפובליקת טקסס ומושל טקסס סם יוסטון.

בסיס חיל האוויר לקלנד נוסד ב-1941 כבסיס של הגיס האווירי של צבא ארצות הברית במהלך מלחמת העולם השנייה. לאחר העברתו לחיל האוויר ב-1948, הוא נקרא על שם בריגדיר גנרל פרנק לקלנד. הבסיס שימש להכשרות תעופה וכבסיס הגנה אווירית.

בסיס חיל האוויר רנדולף הוקם ב-1917 כבסיס של הגיס האווירי של צבא ארצות הברית במהלך מלחמת העולם הראשונה. הוא נקרא על שמו של קפטן ויליאם רנדולף. הוא משמש את פיקוד החינוך והאימונים של חיל האוויר.

יחידות עיקריות
חיל האוויר של ארצות הברית:
פיקוד החינוך והאימונים של חיל האוויר של ארצות הברית (מטה)
חיל האוויר ה-19 של ארצות הברית
יחידות מחיל האוויר השני של ארצות הברית
כנף הרפואה ה-59 של חיל האוויר
יחידות מפיקוד הקרב של חיל האוויר של ארצות הברית
חיל האוויר ה-16 של ארצות הברית
יחידות מפיקוד האמצעים של חיל האוויר
יחידות מפיקוד המילואים של חיל האוויר
יחידות מהמשמר הלאומי האווירי של טקסס

צבא ארצות הברית:
פיקוד הרפואה של צבא ארצות הברית
יחידות מפיקוד האמצעים של הצבא
צבא דרום של ארצות הברית (הארמייה השישית)
צבא צפון של ארצות הברית (הארמייה החמישית)
יחידות מפיקוד הסייבר של צבא ארצות הברית
יחידות מפיקוד המודיעין והאבטחה של צבא ארצות הברית
יחידות מהמילואים של צבא ארצות הברית
יחידות מהמשמר הלאומי של הצבא

צי ארצות הברית
יחידות מפיקוד החינוך והאימונים של הצי
יחידות מהמילואים של צי ארצות הברית
לשכת הרפואה של מחלקת הצי של ארצות הברית

חיל הנחתים של ארצות הברית
יחידות מדיוויזיית הנחתים הרביעית
יחידות ממודיעין חיל הנחתים

יחידות ולשכות של סוכנות הבריאות של מחלקת ההגנה, הסוכנות לביטחון לאומי ומרכז האימונים לכלבי רשות אבטחת התעבורה של ארצות הברית.
קישורים חיצוניים


קטגוריה:טקסס: מבנים
קטגוריה:בסיסי צבא בארצות הברית: צבא ארצות הברית
קטגוריה:בסיסי צבא בארצות הברית: חיל האוויר של ארצות הברית
קטגוריה:בסיסי צי ארצות הברית
קטגוריה:טקסס: שדות תעופה
קטגוריה:בסיסי חיל הנחתים של ארצות הברית
קטגוריה:בסיסי צבא משותפים של מחלקת ההגנה של ארצות הברית